[pic] | EUROOPAN YHTEISÖJEN KOMISSIO |

Bryssel 14.3.2006

KOM(2006) 124 lopullinen

KOMISSION TIEDONANTOEUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE SEKÄ ALUEIDEN KOMITEALLE

Vuoden 2005 politiikan saavutukset

KOMISSION TIEDONANTOEUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE SEKÄ ALUEIDEN KOMITEALLE

Vuoden 2005 politiikan saavutukset

1. EUROOPAN HAASTEEN VUOSI

Tämä ensimmäistä kertaa vuonna 2006 julkaistava tiedonanto komission politiikan saavutuksista on yhteenveto siitä, mitä komissio on tehnyt viisivuotisohjelmansa strategisten tavoitteiden toteuttamiseksi edistääkseen hyvinvointia, solidaarisuutta ja turvallisuutta sekä vahvistaakseen Euroopan maailmanlaajuista asemaa[1]. José Manuel Barroson johtaman komission ensimmäisenä työvuotena toteutettiin useita toimia yhteistyössä Euroopan unionin toimielinten, sen jäsenvaltioiden ja muiden sidosryhmien kanssa. Tämä asiakirja ja siihen liittyvä katsaus hallintoon ja valvontaan liittyviin kysymyksiin on uuden strategista suunnittelua ja ohjelmointia koskevan kierroksen (SPP) viimeinen vaihe. Tässä asiakirjakokonaisuudessa komissio raportoi, mitä politiikan tuloksia se on sitoumuksiaan hoitaessaan saanut aikaan. Lisäksi se raportoi sille hallintotehtävien hoidossa kuuluvasta vastuusta.

Vuotta 2005 leimasivat luonnonmullistukset ja terroristihyökkäykset sekä hidas talouskasvu ja korkea työttömyysaste useissa jäsenvaltioissa. Vuosi oli myös Euroopan yhdentymisen kannalta haastava, sillä perustuslakisopimus äänestettiin kahdessa EU:n perustajajäsenvaltiossa nurin, ja EU:n vuosiksi 2007–2013 laatimien rahoitusnäkyminen hyväksymistä leimasi epävarmuus. Vuosi päättyi kuitenkin alkua myönteisemmissä merkeissä. Valtioiden ja hallitusten päämiesten epävirallisessa tapaamisessa Hampton Courtissa saavutettu yhteisymmärrys vahvisti komission esittämää näkemystä tavasta, jolla eurooppalaiset arvot voidaan globalisoituvassa maailmassa turvata. Tilaisuudessa sovittiin, että sen tulevaisuuden kannalta elintärkeillä aloilla tarvitaan Euroopan tason toimia. Tällaisia aloja ovat tutkimus ja innovaatiot, korkea-asteen koulutus, energia, rajahallinto ja maahanmuutto sekä Euroopan väestörakenteen kehitykseen liittyvät kysymykset. Rahoitusnäkymistä päästiin sopimukseen joulukuussa pidetyssä Eurooppa-neuvoston kokouksessa. Komission rooli näissä neuvotteluissa oli keskeinen, ja se jatkaa edelleen vilpittömänä välittäjänä Euroopan parlamentin ja neuvoston välisissä neuvotteluissa, joiden tavoittena on saada valmiiksi seitsemää seuraavaa vuotta koskeva rahoituskehys. Lisäksi vuosiksi 2008–2009 suunnitellaan laaja-alaista EU:n tulojen ja menojen uudelleentarkastelua.

Uusien ehdotusten osalta suurin osa tässä yhteenvedossa esitetyistä aloitteista sisältyy komission vuoden 2005 työohjelmaan. Strategisen suunnittelun ja ohjelmoinnin tavoitteena oli keskittyä tärkeisiin poliittisiin painopistealueisiin ja konkreettisiin toimiin, mikä on johtanut tuloksiin. Lähes 90 prosenttia ensisijaisista painopistealueista hyväksyttiin, mikä on edellisvuosiin verrattuna huomattava parannus, ja sitä voidaan pitää tasapainoisena tuloksena (22, 25, 24 ja 18 ehdotusta kustakin tavoitteesta hyväksyttiin)[2]. Ehdotukset edistävät ennen kaikkea unionin tärkeimpien päämäärien saavuttamista. Komission ehdotus on kuitenkin vasta ensimmäinen askel. Jotta ehdotukset parantaisivat käytännössä Euroopan kansalaisille suunnattuja politiikkoja, ne on vietävä eteenpäin ja hyväksyttävä lainsäädännöksi neuvostossa ja Euroopan parlamentissa. Lisäksi tarvitaan laajaa yhteisymmärrystä siitä, mitä Eurooppa voi tehdä ja mihin sen olisi suunnattava energiansa. Toimielinten välinen kumppanuus on edelleen keskeisessä asemassa komission pyrkiessä tavoitteisiinsa.

2. HYVINVOINTI

”Tavoitteena on tehdä Euroopan taloudesta yksi investointeja, tuotantoa ja työtä eniten houkuttelevista kohteista.” (Strateginen tavoite 2005–2009)

Lissabonin strategia

Keväällä pidetyssä Eurooppa-neuvoston kokouksessa edettiin määrätietoisesti ja annettiin tuore sysäys Lissabonin strategian toteuttamiselle. Lissabonin strategiaa kohdennettiin uudelleen ja päätavoitteiksi asetettiin vahvempi ja kestävämpi kasvu sekä enemmän ja parempia työpaikkoja. Keskeistä uudistetussa Lissabonin strategiassa on tarve edistää toimia kaikilla tasoilla: niin eurooppalaisella, kansallisella, alueellisella kuin paikallisella tasolla.

Jäsenvaltioiden sitoutumista tarkistettuun Lissabonin strategiaan tuettiin tekemällä sopimus monivuotisista kasvua ja työllisyyttä koskevista yhdennetyistä suuntaviivoista (2005–2008). Suuntaviivoissa lisätään yhdenmukaisuutta ja keskitytään tarkemmin kasvuun ja työllisyyteen sekä annetaan selkeät ohjeet kansallisten uudistusten suunnittelua varten. Komissio teki Euroopan unionin tasolla myös yhteisön Lissabon-ohjelmaa koskevan ehdotuksen, jossa esitetään erityisiä EU:n tason toimia, joilla strategiaa täydennetään eurooppalaisella ulottuvuudella, sekä tuetaan ja täydennetään kansallisia toimenpiteitä. Komissio on jo hyväksynyt kaksi kolmasosaa alun perin suunnitelluista toimista. Useat rahoitusta koskevat toimet riippuvat kuitenkin viimeisteltävinä ja täytäntöönpantavina olevista rahoitusnäkymistä.

Vakaus- ja kasvusopimus

Kestävä kasvu ja työpaikkojen luonti edellyttävät vakaata makrotaloudellista ympäristöä. Neuvosto hyväksyi komission ehdotuksesta tarkistuksia vakaus- ja kasvusopimukseen . Käytännössä maat, joiden velka-aste on pieni ja kasvupotentiaali suuri, kestävät keski-pitkällä aikavälillä pienen alijäämän, mutta muilla mailla talousarvion on oltava tasapainossa tai niiltä on edellytettävä ylijäämää. Lisäksi jäsenvaltioiden on tulevaisuudessa helpompi käynnistää rakenteellisia uudistuksia, jotka pitkällä aikavälillä johtavat suoriin kustannussäästöihin ja parantavat julkisen talouden kestävyyyttä. Uudistus takaa näin ollen sen, että kurinalaisen budjettipolitiikan tavoitteet ja Lissabonin strategian täytäntöönpano vastaavat paremmin toisiaan.

Kilpailukyky

Komissio edisti Euroopan yritystoimintaa laatimalla yhdennetyn teollisuuspolitiikan , jossa lähivuosiksi esitetään alakohtaisia ja laaja-alaisia aloitteita. Politiikassa korostetaan erilaisten toimien tarvetta teollisuuteen liittyvillä alueilla, kuten markkinoille pääsyssä, teollis- ja tekijänoikeuksissa, ammattitaitoon liittyvissä kysymyksissä ja rakenteellisiin mukautuksiin tarkoitettuihin alueellisiin rahastoihin liittyvissä asioissa. Pienet ja keskisuuret yritykset (pk-yritykset) ovat tärkein työpaikkojen ja innovaation lähde, mutta niiden merkitys sisämarkkinoilla on paljon pienempi kuin suuremmilla yrityksillä. Parantaakseen pk-yritysten kilpailukykyä ja markkinoillepääsyä sekä keventääkseen hallinnon raskautta komissio antoi ehdotuksen laaja-alaiseksi pk-yrityksiä koskevaksi politiikaksi . Lisäksi se teki ehdotuksen kilpailukyvyn ja innovoinnin puiteohjelmaksi (CIP), jonka tarkoituksena on yksinkertaistaa kasvupääomaa etsivien pk-yritysten tuen saantia ja lisätä tieto- ja viestintätekniikan, ympäristötekniikoiden sekä uusiutuvien energiavarojen käyttöä. Komissio perusti korkean tason CARS 21 -ryhmän, joka antoi Euroopan autoteollisuudelle suosituksia EU:n autoteollisuuden kilpailukyvyn ja alan työllisyyden parantamiseksi ja jatkoi samanaikaisesti ajoneuvojen turva- ja ympäristöominaisuuksien kehittämistä kuluttajaystävälliseen hintaan.

Komissio paransi myös yritysten vero- ja tulliympäristöä ja antoi vero- ja tullipolitiikan merkitystä Lissabonin strategian toteuttamisessa koskevan tiedonannon. Sen tarkoituksena on vapauttaa EU:n yritykset ylimääräisiltä ja tarpeettomilta kustannuksilta, joita 25 kansallisen järjestelmän toiminnasta aiheutuu, sekä auttaa niitä hyödyntämään sisämarkkinoita täysimääräisesti. Komissio teki myös ehdotuksen kotivaltioverotusta koskevaksi kokeiluhankkeeksi , jossa selvitetään pk-yritysten kohtaamia yhtiöverotuksesta johtuvia esteitä ja esitetään verojärjestelmä, jota niiden rajatylittävissä toimissa voitaisiin soveltaa. Komissio halusi lisätä yritysten kilpailukykyä vähentämällä niille lainsäädännön noudattamisesta aiheutuvia kustannuksia ja teki ehdotuksen tullikoodeksin uudistamisesta tietotekniikan avulla. Tavoitteena on luoda sähköinen ja paperiton tulliympäristö EU:hun. Komissio antoi tiedonannon tullin toteuttamasta väärennösten ja laittomasti valmistettujen tavaroiden kaupan kehityssuuntien torjunnasta , jossa määritellään ensisijaiset toimet. Väärennökset ovat uhka innovaatiotoiminnalle, kilpailukyvylle, lailliselle kaupalle, työpaikoille, verotuloille ja Euroopan kansalaisten terveydelle ja turvallisuudelle.

Komission käynnisti valtiontuen toimintasuunnitelman . Se sisältää pitkän tähtäimen uudistuspaketin, jonka tarkoituksena on tehostaa EU:n valtiontukijärjestelmää ja lisätä sen avoimuutta, tasapuolisuutta ja toimivuutta. Toimintasuunnitelmassa jäsenvaltioita kannustetaan antamaan lisää tukea pienyritysten tutkimus-, kehitys- ja innovaatiotoimintaa ja riskipääomaa varten sekä parantamaan julkisia palveluja.

Yhtenäismarkkinat

Vuonna 2005 lähes kaikki rahoituspalveluja koskevassa toimintasuunnitelmassa ehdotetut toimet hyväksyttiin ja lisäksi julkaistiin valkoinen kirja rahoituspalvelupolitiikasta , jossa esitetään seuraavan viiden vuoden toimintasuunnitelma. Komissio ryhtyi toimenpiteisiin tehokkaiden palvelujen tarjoamisen edistämiseksi kaikkialla Euroopassa, mistä olisi hyötyä sekä kuluttajille ja liikeyrityksille. Se ehdotti yhtenäisen euromaksualueen luomista, jonka tarkoituksena olisi tehdä rajatylittävät maksut yhtä helpoiksi, halvoiksi ja varmoiksi kuin jäsenvaltion sisällä suoritettavat maksut. Yhtenäisen euromaksualueen täysimääräinen toteuttaminen johtaisi 50–100 miljardin euron säästöihin vuodessa koko Euroopan talouden tasolla. Lisäksi komissio teki ehdotuksen rajatylittäviä sulautumia koskevaksi direktiiviksi , jonka Euroopan parlamentti ja neuvosto hyväksyivät. Direktiivin ansiosta yritysten tulee olemaan helpompi sijoittautua EU:n jäsenvaltioihin ja toimia yhteistyössä yhtenäismarkkinoiden rakentamisen hyväksi. Muihin jäsenvaltioihin suuntautuvien investointien helpottamiseksi komissio ehdotti lisäksi rajatylittävien osakkaiden oikeuksien laajentamista , mikä antaisi sijoittajille mahdollisuuden saada asiaa koskevaa ja ajantasaista tietoa sekä äänestää ilman tarpeettomia esteitä koko EU:n alueella.

Autoverotusta koskevalla komission ehdotuksella poistetaan henkilöautojen siirtoa yhdestä jäsenvaltiosta toiseen koskevat nykyiset verotukselliset rajoitukset, millä pyritään parantamaan sisämarkkinoiden toimintaa. Tämä edistäisi myös kestävyyttä, kun sekä rekisteröintiverojen että vuotuisten käyttöverojen määräytymisperuste määriteltäisiin uudelleen siten, että henkilöautojen hiilidioksiidipäästöihin suoraan liittyvät osat sisältyvät siihen.

Kemikaalien rekisteröintiä, arviointia ja lupamenettelyä (REACH) koskevan ehdotuksen käsittely Euroopan parlamentissa ja neuvostossa edistyi. Uudella asetuksella korvataan 40 voimassa olevaa säädöstä ja luodaan yksi järjestelmä kaikille kemiallisille aineille. Lisäksi siinä edistetään vaarallisten kemiallisten aineiden korvaamista kehittämällä uusia ja turvallisempia aineita, mikä edistää innovaatiotoimintaa.

Innovaatiotoiminta

Kasvun ja uusien työpaikkojen kannalta on tärkeintä, että EU:ssa luodaan valmiuksia tuottaa osaamista, levittää sitä kouluttamalla ja hyödyntää sitä innovaatiotoiminnassa. Komissio antoi tämän tueksi Eurooppalaisen tutkimusalueen rakentaminen osaamiseen perustuvan kasvun tueksi -nimisen tiedonannon, jossa se asettaa Euroopan tutkimuspolitiikkaa koskevia tavoitteita. Lisäksi se esitti yksityiskohtaisen strategian Euroopan yhteisön seitsemännettä tutkimuksen, teknologian kehittämisen ja demonstroinnin puiteohjelmaa (2007–2013) varten. Seitsemännessä puiteohjelmassa nykyaikaistetaan Euroopan tason tutkimusta ja otetaan käyttöön uusia innovatiivisia järjestelyjä, kuten Euroopan tutkimusneuvosto. Helpottaakseen tutkimusinvestointeja koskevan tavoitteen, jonka mukaan niiden olisi oltava kolme prosenttia BKT:stä vuoteen 2010 mennessä, saavuttamista ja parantaakseen yksityisen sektorin tutkimus- ja innovaatioinvestointien edellytyksiä komissio esitti yhdennetyn innovaatioita ja tutkimusta koskevan toimintasuunnitelman . Toimintasuunnitelmassa käsitellään muun muassa tutkimustoimintaa koskevia verohelpotuksia, julkisten hankintamenettelyjen käyttöä innovatiivisten tuotteiden ja palvelujen hankinnassa, eurooppalaisten tutkimusalan työmarkkinoiden perustamista sekä yliopistojen ja liikeyritysten välistä yhteistyötä ja teknologian siirtoa. Samanaikaisesti komissio pani edelleen täytäntöön ja hallinnoi kuudetta tutkimuksen puiteohjelmaa, jonka kokonaisbudjetti vuosiksi 2002–2006 on 19 miljardia euroa. Lisäksi komissio laati nanotieteiden ja nanoteknologioiden, joilla tulee olemaan suuri vaikutus Euroopan teollisuudessa tapahtuviin muutoksiin, kehittämisstrategian, jonka avulla pyritään säilyttämään työpaikkoja ja pitämään yllä taloudellista ja sosiaalista yhteenkuuluvuutta. Vuonna 2005 saatettiin lisäksi loppuun kansainvälistä lämpöydinkoereaktorin kehittämishanketta (ITER) koskevat pitkälliset neuvottelut ja tehtiin päätös sijoittaa se Eurooppaan (Cadarach, Ranska).

Vauhdittaakseen innovointia ja uusien työpaikkojen luomista tieto- ja viestintätekniikkaa hyödyntämällä komissio esitti i2010 -nimisen tietoyhteiskuntaa koskevan EU:n strategian. Strategian tarkoituksena on luoda tietoyhteiskunnan ja mediapalvelujen yhtenäismarkkinat, kuroa umpeen maantieteellinen ja yhteiskunnallinen jako digitaalitekniikan käyttäjiin ja muihin ja taata näin sosiaalinen osallisuus sekä lisätä tieto- ja viestintätekniikan (TVT) tutkimusinvestointeja 80 prosentilla. Korkean tason ’.eu’ -verkkoalue tarjoaa Euroopan yrityksille ja kansalaisille uutta Internet-tilaa ja edistää samalla EU:n Internet-identiteettiä. Kolmen tunnin kuluessa hankkeen virallisesta käynnistämisestä vastaanotettiin lähes 100 000 hakemusta. Lisäksi komissio teki ehdotuksen audiovisuaalista sisältöä koskevaksi direktiiviksi ( televisio ilman rajoja -direktiivi ), jolla pyritään luomaan tasavertaiset toimintaedellytykset kaikille television kaltaisia palveluja perinteisen television, Internetin tai matkapuhelimen kautta tarjoaville yhtiöille. Mainitulla direktiivillä on tarkoitus yhdenmukaistaa myös mainontaa koskevia sääntöjä, mikä lisäisi liikkumavaraa audiovisuaalisen sisällön rahoittamisessa.

Elinikäinen oppiminen

Ammattitaitoinen työvoima ja työpaikkojen luomista kannustavat työmarkkinat ovat keskeinen edellytys muutokseen sopeutumiselle. Koulutus 2010 -työohjelman täytäntöönpanon edistymistä koskevan neuvoston ja komission yhteisen raportin mukaan kansallisten järjestelmien uudistukset ovat oikeasuuntaisia, mutta jäsenvaltioiden on toteutettava ne nopeammin. Euroopan parlamentti ja neuvosto vahvistivat keskeiset toimintasuunnat yhteisön koulutusta, ammatillista koulutusta ja nuorisoa koskevalle kolmelle pääohjelmalle vuosiksi 2007–2013. Erasmus -apurahan sai vuonna 2005 ulkomailla opiskelua varten 160 000 opiskelijaa ja 67 000 henkilöä suoritti ammatillisen harjoittelun osana Leonardo da Vinci -ohjelmaa. Vuoden aikana koulutusta, ammatillista koulutusta ja nuorisoa koskevista ohjelmista tuettiin noin 400 000 henkilön osallistumista liikkuvuutta edistäviin toimiin. Komissio teki työntekijöiden liikkuvuuden edistämiseksi useita sosiaaliturvajärjestelmien yhteensovittamista koskevia lainsäädäntöehdotuksia, esimerkiksi direktiiviehdotuksen, jolla pyritään parantamaan lisäeläkeoikeuksien siirrettävyyttä. Komission ehdotus tutkintojen tunnustamista koskevan monimutkaisen lainsäädännön yksinkertaistamisesta hyväksyttiin lopullisesti. Siinä olevat säännökset tarjoavat joustavan ja yksinkertaisen järjestelmän, jonka avulla kansalaisten yhdessä jäsenvaltiossa hankkima tutkinto voidaan tunnustaa muissa jäsenvaltioissa. Laillista maahanmuuttoa koskevassa toimintasuunnitelmassa käsitellään taloudellisesta syistä maahanmuuttavien maahanpääsyä koskevaa tärkeää kysymystä ja esitetään asiaan liittyviä toimenpiteitä.

Energia ja liikenne

Komissio käynnisti kaasu- ja sähkömarkkinoiden toimintaa koskevan kyselytutkimuksen. Sähkön hinnat EU:ssa ovat markkinoiden vapauttamisen vuoksi nykyään alhaisemmat kuin kymmenen vuotta sitten. Euroopan teollisuuden kilpailukyky edellyttää kilpailukykyisiä ja yhdentyneitä energiamarkkinoita , joiden edistämiseksi tarvitaan lisätoimia. Liikennealan merkitys teknisen innovaation ja talouskasvun kannalta on lisääntynyt uusien suurten eurooppalaisten teollisuushankkeiden ansioista. Esimerkkinä tästä on Euroopan rautatieliikenteen hallintajärjestelmä , joka lisää rautatieliikenteen kilpailukykyä ja takaa samalla kansallisten järjestelmien tehokkaan yhteentoimivuuden. Toisena esimerkkinä on eurooppalaisen ilmaliikenteen hallintajärjestelmän tutkimusohjelma, joka on yhtenäistä eurooppalaista ilmatilaa koskevan ohjelman (SESAR) tekninen osa ja jolla lentoliikenteen valvontaa varten otetaan käyttöön nykyaikainen järjestelmä. SESAR-järjestelmä vähentää ilmaliikenteen tarjoajille aiheutuvia kustannuksia ja sen avulla Eurooppaan voidaan luoda jopa 200 000 työpaikkaa. Euroopan maailmanlaajuinen satelliittinavigointijärjestelmä Galileo otettiin käyttöön joulukuussa, jolloin ensimmäinen koesatelliitti laukaistiin. Galileo-ohjelman avulla Eurooppaan voidaan luoda yli 150 000 korkeaa ammattitaitoa edellyttävää työpaikkaa. Euroopan parlamentti ja neuvosto sopivat uusista maanteiden tavaraliikenteen harjoittamiseen liittyvistä EU:n sosiaalisista säännöistä, jotka lisäävät tieturvallisuutta ja tarjoavat tasavertaiset sosiaaliset oikeudet alan työntekijöille.

3. SOLIDAARISUUS

” nykyajan tarpeiden tyydyttäminen vaarantamatta tulevien sukupolvien mahdollisuuksia tyydyttää omat tarpeensa…” (Strateginen tavoite 2005–2009)

Yhteiskunnallinen solidaarisuus

Komissio teki sosiaalipoliittiseen ohjelmaan tarkistuksia uudistaakseen Euroopan sosiaalista mallia Lissabonin strategian kasvua ja työpaikkoja koskevan tavoitteen mukaisesti. Uudessa sosiaalipoliittisessa ohjelmassa ensisijaisia painopistealueita on kaksi: työllisyys ja köyhyyden torjunta tasavertaisia mahdollisuuksia edistäen. Aiheina ovat muun muassa tarve saattaa työlainsäädäntö ajan tasalle siten, että uudet työmuodot (esimerkiksi lyhytaikaiset sopimukset) ja väestön ikääntymisen seuraukset otetaan huomioon. Komissio antoi sosiaalipoliittisen ohjelman konkreettisina jatkotoimina väestörakenteen muutoksia koskevan vihreän kirjan ja rakenneuudistuksia ja työllisyyttä koskevan tiedonannon , jossa esitetään työllisyyttä edistäviä muutosten ennakointi- ja hallintakeinoja. Komissio antoi myös sukupuolten tasa-arvoa koskevan yhteisön puitestrategian sekä perusti Euroopan tasa-arvoinstituutin . Eurooppa-neuvoston tekemä päätös, jonka mukaan eurooppalainen nuorisosopimus liitetään kasvua ja työpaikkoja koskevaan strategiaan, avaa uusia mahdollisuuksia nuorison työllisyyden ja sosiaalisen osallisuuden edistämiseksi. Komissio antoi tiedonannon nuorisoa koskevista EU:n politiikoista ja esitti siinä ehdotuksensa nuorisosopimuksen täytäntöönpanosta. Komissio teki ehdotuksen vuoden 2006 jälkeisen rakennepolitiikan uudistusta koskevasta lainsäädäntökehyksestä sekä rakennepolitiikan täytäntöönpanoa koskevasta asetuksesta. Siinä suunnataan koheesiopolitiikkaa siten, että tavoitteena on kasvun ja työpaikkojen lisääntyminen. Siinä on tarpeeksi liikkumavaraa, jotta kukin jäsenvaltio ja alue voi luoda omiin taloudellisiin ja sosiaalisiin olosuhteihinsa, ympäristöoloihinsa sekä institutionaalisiin ja kulttuurisiin edellytyksiinsä sopivan politiikan mallin. Lisäksi komissio työskenteli kiinteässä yhteistyössä jäsenvaltioiden kanssa niiden kansallisten strategisten viitekehysten sekä kansallisten ja alueellisten ohjelmien valmistelemiseksi ja jatkoi samalla koheesiota koskevien tavoitteiden tukemista nykyisten ohjelmiensa avulla myöntämällä lähes 20 miljardia euroa aluepolitiikan rahoittamiseen.

Komissio teki asetusehdotuksen, jolla Euroopan rasismin ja muukalaisvihan seurantakeskuksen toimivaltaa laajennetaan tekemällä siitä Euroopan perusoikeusvirasto . Perusoikeusviraston tarkoituksena on olla Euroopan neuvoston kanssa kiinteässä yhteistyössä toimiva riippumaton asiantuntijaelin. Sen tehtävänä on neuvoa EU:n toimielimiä ja jäsenvaltioita perusoikeuksiin liittyvän EU:n lainsäädännön valmistelussa ja täytäntöönpanossa. Esimerkkinä komission syrjinnän vastaisista toimista on lainsäädäntöaloite, jonka tavoitteena on taata liikuntaesteisten lentomatkustajien syrjimättömyys .

Lisäksi komissio edisti kielten oppimista ja kielellistä monimuotoisuutta antamalla monikielisyyttä EU:ssa koskevan tiedonannon . Asiakirjassa todetaan, että kielitaito on kaikille kansalaisille hyödyllinen elämäntaito ja tuodaan esiin kielitaidon merkitystä työntekijöiden liikkuvuuden ja EU:n talouden kilpailukyvyn kannalta. Komissio aikoo panostaa entistä enemmän kieliin liittyvään tutkimukseen ja huolehtia siitä, että tietoa olisi saatavilla entistä useammalla kielellä. Lisäksi komissio kehotti jäsenvaltioita edistämään kielten opetusta, opiskelua ja käyttöä.

Kestävä luonnonvarojen hallinnointi ja käyttö sekä ympäristönsuojelu

Komissio teki tarkistuksia vuonna 2001 annettuun EU:n kestävän kehityksen strategiaan . Se vahvisti olevansa edelleen sitoutunut kestävään kehitykseen ja mainitsi useita keskeisiä aloja, kuten ilmastonmuutos, energiatehokkuus ja luonnonvarojen käyttö, joilla toimia olisi tehostettava. Tarkistetussa strategiassa esitetään myös erityisaloitteita toimien edistämiseksi.

Ilmastonmuutoksen käsittelyä vauhditettiin vuonna 2005 sekä täytäntöönpanon että tehokkuuden osalta. Kasvihuonekaasujen taso EU-25:ssa on 5,5 prosenttia alle vuoden 1990 tasojen. Kaikki jäsenvaltioiden hiilidioksiidipäästöoikeuksia koskevat kansalliset jakosuunnitelmat hyväksyttiin, minkä ansiosta EU:n päästökauppajärjestelmä saatiin kaikilta osin käyntiin. Päästöjen vähentämistä edistäviä aloitteita tehtiin auto- ('Euro 5') ja ilmailualalla. Komissiolla oli merkittävä osuus siihen, että Montrealissa joulukuussa 2005 pidetyssä YK:n ilmastonmuutoskonferenssissa päästiin sopimukseen siitä, että ilmastonmuutosta koskevan yhteistyön tulevaisuutta käsittelevä keskustelu aloitetaan vuonna 2006, sillä Kioton pöytäkirjan nykyisten tavoitteiden voimassaolo lakkaa vuonna 2012.

Komissio esitti lisäksi neljä ympäristöalan teemakohtaista strategiaa , jotka koskevat ilman pilaantumista, meriympäristön suojelua, luonnonvaroja sekä jätteiden syntymisen ehkäisyä ja kierrätystä. Jokainen niistä edistää omalta osaltaan entistä kestävämpää luonnonvarojen käyttöä ja hallintaa, jonka tavoitteena on säilyttää taloutemme kapasiteetti tulevaisuudessa ja vaikuttaa myönteisesti ekosysteemeihin ja ihmisen terveyteen.

Energia-alan painopisteenä oli ilmastonmuutos ja kestävä energiahuolto. Energiatehokkuutta koskevassa vihreässä kirjassa ehdotetaan kustannustehokkaita toimenpiteitä, joilla kuluttajien käyttäytymistä muuttamalla ja energiatehokkaita tekniikoita käyttämällä pyritään 20 prosentin suuruiseen energian säästöön vuoteen 2020 mennessä. Näin EU säästäisi arviolta 60 miljardia euroa vuodessa. Lisäksi komissio antoi EU:n biomassaa koskevan toimintasuunnitelman , jonka päätavoitteena on yli kaksinkertaistaa biomassan käyttö EU:ssa vuoteen 2010 mennessä ja valmistella vielä suurempaa biomassan käytön lisäämistä vuoteen 2020 mennessä.

Maatalouden osalta hyväksyttiin sokerijärjestelmän laaja-alaista uudistusta koskeva komission ehdotus. Sokerijärjestelmän uudistuksella valkoisen sokerin takuuhintaa leikataan neljän vuoden aikana 36 prosentilla. Sen odotetaan lisäävän alan kilpailukykyä, tasapainottavan markkinoita ja helpottavan EU:n muiden sokerintuottajamaiden kanssa tekemien kansainvälisten sitoumusten noudattamista. Vuonna 2005 pantiin ensimmäistä kertaa täytäntöön tuotantomääristä riippumaton maatilakohtainen tilatuki, jolla tuotannon ja tukien välinen suora yhteys yhteisessä maatalouspolitiikassa poistetaan. Vuodesta 2006 lähtien noin 90 prosenttia maanviljelijöille maksettavista suorista maksuista tulee tuotantomääristä riippumattomiksi ja samaan aikaan otetaan käyttöön uusia vaatimuksia ympäristöstandardien noudattamista varten. Maatalouspoliitikan saavutuksiin kuuluu myös sopimukseen pääsy Euroopan parlamentin ja neuvoston kanssa maaseudun kehittämistä koskevan asetuksen hyväksymisestä. Uusi asetus antaa jäsenvaltioille enemmän liikkumavaraa käyttää maaseudun kehittämisrahastoja kasvun stimuloimiseen ja uusien työpaikkojen luomiseen sekä ekologisten suojeluohjelmien toteuttamiseen maaseutualueilla. Neuvosto antoi lisäksi ehdotuksen yhdestä yhtenäisestä oikeuskehyksestä yhteisen maatalouspolitiikan rahoitusta varten. Sillä yksinkertaistetaan yhteisen maatalouspolitiikan rahoitusta huomattavasti, tehostetaan ja nykyaikaistetaan sen hallintoa ja valvontaa sekä vahvistetaan budjettikuria.

Kalatalousalojen hallinnoinnin ja resurssien säilyttämisen alalla komissio teki ehdotuksia useiden lajien pitkän tähtäimen elvytysuunnitelmiksi. Itämerta koskevat toimenpiteet ovat lisäksi alku alueen turskakantojen elvyttämiseen tarkoitetuille monivuotisille elvytysuunnitelmille. Neuvostossa sovittiin yhteisön kalastuksenvalvontaviraston perustamisesta, mikä edistää kalatalouden seurantaa ja tarkastusta koskevan yhteisen lähestymistavan aikaansaamista unionissa. Lisäksi komissio perusti meripolitiikan erityisryhmän, jonka tehtävänä on luoda yleinen kehys meriympäristössä tapahtuvan toiminnan kestävälle kehittämiselle EU:n tasolla.

4. TURVALLISUUS JA VAPAUS

” Euroopan kansalaisten henkilökohtainen turvallisuus rikollisuuden ja terrorismin uhan edessä…että kansalaiset voivat jokapäiväisessä elämässään tuntea olevansa turvassa” (Strateginen tavoite 2005–2009)

Oikeus- ja sisäasiat

Haagin ohjelman täytäntöönpanoa koskevan neuvoston ja komission yhteisen toimintaohjelman hyväksyminen oli keskeinen toimi vapautta, turvallisuutta ja oikeusasioita koskevan eurooppalaisen politiikan kehittämisessä vuosina 2005–2009. Lontoossa 7. heinäkuuta 2005 tapahtuneet terroristi-iskut osoittivat nopeiden ja laaja-alaisten EU:n tason toimien tarpeellisuuden. Ehdotus saatavuusperiaatteen mukaisesta tietojenvaihtoa koskevasta puitepäätöksestä tuo puolestaan huomattavia parannuksia lainvalvontaviranomaisten tietojensaantiin. Samaan asiaan liittyy rikosasioissa tehtävässä poliisi- ja oikeudellisessa yhteistyössä käsiteltävien henkilötietojen suojaamista koskeva puitepäätös , joka osaltaan tukee perusoikeuksien noudattamista.

Huumausaineiden torjuntaa koskevan toimintasuunnitelman tavoitteena on vähentää huumausaineiden käyttöä ja laittomien huumausaineiden yhteiskunnalle aiheuttamia haittoja ja terveydellistä vahinkoa. Se sisältää erityistoimia ja on tarkoitettu sidosryhmille ohjeeksi alan painopistealueita määriteltäessä. Järjestäytyneen rikollisuuden torjuntaa koskevan strategian kehittämistä koskevan tiedonannon tavoitteena on kehittää kansallisten ja EU:n elinten välisiä yhteisiä menetelmiä ja laatia EU:n rikostilastointijärjestelmä, jonka pohjalta alan politiikkaa voitaisiin tulevaisuudessa kehittää. Lisäksi komissio tarkasteli uudelleen rikosoikeudellisia tapauksia koskevien oikeuden päätösten vastavuoroista tunnustamista koskevaa ohjelmaa . Tiedonannossa ehdotetaan lainsäädäntötoimia rikosoikeudellisia menettelyjä koskevan lainsäädännön yhdenmukaistamiseksi painottamalla yksilön oikeuksien suojaa sekä käytännön toimia oikeuslaitoksen palveluksessa olevien koulutuksen lisäämiseksi ja verkottumisen tukemiseksi.

Huomattavasti lisääntyneisiin maahanmuuttopaineisiin Euroopan rajoilla liittyneet traagiset tapahtumat, kuten Ceutan ja ja Melillan onnettomuudet, korostavat nopean toiminnan tärkeyttä alalla. Ehdotus direktiiviksi jäsenvaltioissa sovellettavista yhteisistä vaatimuksista ja menettelyistä palautettaessa laittomasti oleskelevia kolmansien maiden kansalaisia ja maastapoistamispäätösten vastavuoroisesta tunnustamisesta vastaa tarpeeseen luoda selkeät eurooppalaiset periaatteet laittomien maahanmuuttajien palauttamisesta. Lisäksi Euroopan operatiivisen ulkorajayhteistyön hallintavirasto aloitti toimintansa.

Siviilioikeuden alalla toimet suunnattiin oikeuden päätösten vastavuoroisessa tunnustamisessa esiintyvien esteiden poistamiseen, oikeussuojaan sekä kansalaisten elämän helpottamiseen laajentuneessa ja yhdentyneessä Euroopassa. Vuonna 2005 kiinnitettiin erityistä huomiota perhelainsäädäntöön. Avioerojen ja liikkuvuuden lisääntyminen EU:ssa lisää rajatylittäviä elatusmaksukiistoja. Komissio teki elatusvelvoitteita koskevan asetusehdotuksen , joka sisältää ohjeita ja auttaa ratkaisemaan elatusriitoja sekä panemaan eri jäsenvaltioissa asuvien eronneiden parien elatusvelvollisuudet täytäntöön.

Terveys ja turvallisuus

Komissio antoi tiedonannon, jolla pyritään vahvistamaan yhteisön pelastuspalvelumekanismia. Komissio huolehtii mekanismin toiminnasta 24 tuntia vuorokaudessa seuranta- ja tiedotuskeskuksensa avulla, mikä tukee ja helpottaa jäsenvaltioiden elintärkeiden pelastuspalveluresurssien mobilisointia kriisitilanteessa. Mekanismin avulla vuonna 2005 vastattiin 14 kriisitilanteeseen, Keski-Euroopan tulvat, Portugalin metsäpalot ja Yhdysvaltojen hirmumyrskyt mukaan luettuina.

Komissio hyväksyi uuden terveys- ja kuluttajansuojastrategian ja -ohjelman . Ohjelmalla osallistutaan kansalaisten suojelemiseen heidän hallintansa ulkopuolella olevilta riskeiltä ja uhkilta, joita yksittäisten jäsenvaltioiden on vaikea ratkaista tehokkaasti. Ohjelma auttaa kehittämään tarttuvia tauteja koskevaa EU:n valvonta- ja ennakkovaroitusjärjestelmää, lisäämään jäsenvaltioiden välistä yhteistyötä vaarallisten aineiden pitämiseksi sisämarkkinoiden ulkopuolella ja tiedottamaan kansalaisille heille koko EU:n alueella kuuluvista kuluttajalainsäädäntöön ja terveydenhuoltoon perustuvista oikeuksista. Kuluttajansuojaa edistettiin myös hyväksymällä useita elintarvikkeiden turvallisuuteen liittyviä lainsäädäntöehdotuksia, torjunta-ainejäämien enimmäismääriä elintarvikkeissa koskeva asetus ja elintarvikkeiden mikrobiologisia vaatimuksia koskeva asetus mukaan luettuina.

Influenssapandemian puhkeamisen mahdollisuuteen on poliittisella tasolla kiinnitetty erityistä huomiota. Komissio teki jäsenvaltioiden kanssa yhteistyötä ja johti valmisteluja, joiden tarkoituksena on pelastaa ihmishenkiä ja minimoida taloudelliset häiriöt mahdollisessa pandemiatilanteessa. Se antoi lainsäädäntöehdotuksen, jossa jäsenvaltioita vaaditaan vahvistamaan lintuinfluenssan seuranta- ja valvontatoimenpiteitä ja annetaan selkeät säännöt lintujen rokottamisesta. Euroopan tautien ehkäisy- ja valvontakeskus (ECDC) saatiin täyteen toimintaan. Keskuksen tehtävät liittyvät epidemiologiseen seurantaan sekä ennakkovaroittamiseen ja vastaamiseen.

Lentomatkustajien oikeuksia koskevan asetuksen voimaantulon ansiosta kansalaiset saavat enemmän korvausta ja parempaa palvelua, jos lennolle pääsy evätään tai lento peruuntuu tai myöhästyy. Komissio teki lisäksi aloitteet lentoyhtiöitä koskevan mustan listan julkaisemisesta ja liikenteenharjoittajan identiteettiä koskevan tiedon julkaisemisesta matkustajille , jotka vahvistettiin ja hyväksyttiin kesän lento-onnettomuuksien jälkeen. Lisäksi esitettiin meriturvallisuuden parantamista koskeva lainsäädäntöpaketti , johon sisältyvät muun muassa onnettomuuksien ehkäisyä ja varustamojen vastuun lisäämistä koskevat lainsäädäntöehdotukset.

5. EU MAAILMANLAAJUISENA KUMPPANINA

”…unionin on pyrittävä lisäämään ulkoisen toimintansa poliittista johdonmukaisuutta…” (Strateginen tavoite 2005–2009)

Laajentuminen ja Euroopan naapuruuspolitiikka

EU:n laajentumisneuvotteluiden viides kierros päättyi Bulgarian ja Romanian liittymissopimusten allekirjoittamiseen. Kyseisten maiden on tarkoitus liittyä EU:hun 1. tammikuuta 2007 edellyttäen, että ne täyttävät lisäsitoumuksensa. EU valmisteli myös seuraavia neuvotteluja ja avasi laajentumisneuvottelut Kroatian ja Turkin kanssa. Vakautus- ja assosiaatioprosessi Länsi-Balkanin alueella edistyi, entiselle Jugoslavian tasavallalle Makedonialle annettiin ehdokasasema ja EU vahvisti suhteitaan muiden Länsi-Balkanin alueen maiden kanssa.

Vuonna 2005 komissio alkoi panna täytäntöön seitsemää Euroopan naapuruuspolitiikkaa (ENP) koskevaa toimintasuunnitelmaa ja käydä toimintasuunnitelmien viimeistelyä koskevia neuvotteluja viiden muun maan kanssa. EU pyrkii naapuruuspolitiikkaa koskevien toimintasuunnitelmien avulla edistämään hyvää hallintotapaa sekä taloudellista ja yhteiskunnallista kehitystä EU:n rajanaapureina olevissa maissa ja sen lisäksi parantamaan niiden ympäristöolosuhteita. Naapuruuspolitiikka edistää osaltaan hyvinvointia, vakautta ja turvallisuutta EU:n rajoilla ja tarjoaa samalla kumppanuusmaille läheisempiä poliittisia yhteyksiä ja osittaista osallistumista EU:n taloudelliseen yhdentymiseen. Lähi-idässä EU sitoutui rakentamaan Palestiinan itsehallintoviranomaisen taloutta ja otti pitkän aikavälin kannan strategiseen kumppanuuteensa palestiinalaishallinnon kanssa tavoitteenaan saada aikaan kahden valtion ratkaisu.

Maailmanlaajuinen toiminta

EU:n kauppapolitiikan painopistealueena vuonna 2005 olivat Dohan kehitysohjelmaan liittyvät Maailman kauppajärjestön WTO:n neuvottelut. Neuvottelujen edistyessä melko hitaasti EU osoitti sitoutumisensa monenkeskisiin neuvotteluihin ja esitti kunnianhimoisia tarjouksia Hongkongissa joulukuussa 2005 pidetyn WTO:n kuudennen ministerikokouksen valmistelujen yhteydessä. Valitettavasti muut tärkeimmät osallistujat eivät toistaiseksi ole asettuneet tukemaan EU:n tavoitetta saada aikaan kunnianhimoinen kierros. EY:n rooli oli WTO:n kokouksen onnistumisen kannalta keskeinen, sillä se sitoutui poistamaan maatalouden vientitukiaan vuoteen 2013 mennessä ja vauhditti sopimukseen pääsyä kierroksen kehitysulottuvuuteen liittyvästä tärkeästä paketista.

Kahdenvälisiä suhteita edistettiin vauhdittamalla politiikasta käytävää vuoropuhelua ja syventämällä EU:n suhteita useisiin keskeisiin maailmanlaajuisiin kumppaneihin. Esimerkiksi EU:n ja Yhdysvaltojen suhteet kääntyivät selvästi parempaan suuntaan. Komission rooli EU:n ja Yhdysvaltojen huippukokouksessa sovittua taloudellista aloitetta koskevissa neuvotteluissa oli keskeinen.

Komissio kuului vuonna 2005 viiden suurimman virallisen kehitysavun (ODA) rahoittajan joukkoon maailmassa. Komissio vauhditti avun maksamista ja sen määrä nousi vuoden 2005 aikana 6,2 miljardiin euroon (10 prosenttia enemmän kuin vuonna 2004). Neuvosto ja Euroopan parlamentti antoivat komission tekemän ehdotuksen pohjalta uuden kehitysyhteistyöpoliittisen lausunnon, jonka yhteydessä puhutaan myös kehityspolitiikkaa koskevasta eurooppalaisesta konsensuksesta . Ensimmäisen kerran 50 vuoteen lausunnossa määritellään EU:n tasolla köyhyyden poistamiseen ja vuosituhannen kehitystavoitteiden saavuttamiseen tähtäävät yhteiset arvot, periaatteet, tavoitteet ja keinot. Se sitoo jäsenvaltioita sekä neuvoston jäseninä että kahdenvälisinä avunantajina samoin kuin Euroopan yhteisöä. Ennen YK:n vuosituhannen tarkastelukokouksen pitämistä syyskuussa EU teki komission ehdotusten perusteella uusia sitoumuksia, joiden avulla se toivoo pääsevänsä nopeammin vuosituhannen kehitystavoitteisiin. EU asetti uusia kunnianhimoisia virallista kehitysapua koskevia välitavoitteita vuoteen 2010 mennessä siten, että tavoitteena on saavuttaa YK:n 0,7 prosentin tavoite vuoteen 2015 mennessä. Sen ansiosta EU:n virallinen kehitysapu kasvaisi vuoteen 2010 mennessä 20 miljardia euroa vuodessa nykyisen 43 miljardin euron vuosiosuuden lisäksi. Rahoituksen lisäämisen lisäksi sitouduttiin lisäämään tehokkuutta, etsimään innovatiivisia rahoituslähteitä ja myöntämään lisää velkahuojennusta. Virallista kehitysapua Afrikalle luvattiin lisätä 50 prosentilla. Neuvosto hyväksyi komission ehdotuksen pohjalta EU:n Afrikka-strategian . Sen ensisijaisina tavoitteina on auttaa Afrikkaa vuosituhannen kehitystavoitteiden saavuttamisessa sekä edistää kestävää kehitystä, turvallisuutta ja hyvää hallintotapaa. Tähän pyritään vuoropuhelua lisäämällä sekä EU:n apua tehostamalla ja lisäämällä. Cotonoun sopimuksen tarkistaminen lujittaa EU:n sekä Afrikan, Karibian ja Tyynenmeren valtioiden suhteiden poliittista ulottuvuutta, johon sisältyy muun muassa vuoropuhelu ihmisoikeuksista, demokraattisista periaatteista ja oikeusvaltiosta.

Komissio rahoitti humaanitaariseen ja hätäapuun osoitetusta 650 miljoonaa euron kokonaisbudjetista humanitaarisia avustusohjelmia, joilla avustettiin muun muassa Kaakkois-Aasian tsunami -onnettomuuden uhreja (123 miljoonaa euroa) ja Intian ja Pakistanin maanjäristyksen uhreja (lähes 50 miljoonaa euroa). Humanitaarista apua täydennettiin toimenpiteillä, joilla tuetaan jälleenrakennusta ja kestävän toimeentulon perustan luomista (170 miljoonaa euroa tsunami-valtioille ja 50 miljoonaa euroa Etelä-Aasian maanjäristyksen kohteille). Komission toimenpiteet perustuivat katastrofien ja kriisien edellyttämien EU:n valmiuksien vahvistamista koskevaan tiedonantoon, jonka se antoi vuonna 2005. Komissio jatkoi rahoitusavun antamista myös unohdetuille ja muille vaikeille kriisikohteille. Toimenpiteiden kohteena oli pääasiassa Afrikka, erityisesti Dafur, Sudan (45 miljoonaa euroa sudanilaisille Tšadissa oleville pakolaisille myönnetyn 14 miljoonan euron lisäksi), Kongon demokraattinen tasavalta (38 miljoonaa euroa) ja Länsi-Afrikka (29 miljoonaa euroa). Muut tärkeimmät humanitaariset ohjelmat liittyivät Lähi-itään (36,6 miljoonaa euroa) ja Pohjois-Kaukasuksella jatkuvaan Tshetsenian kriisiin (26 miljoonaa euroa), jossa komissio on suurin yksittäinen humanitaarisen avun antaja.

EU toimi vuonna 2005 myös hyvin aktiivisesti EU:n vaalien tarkkailua ja avustamista koskevassa toiminnassa, ja yli 1000 tarkkailijaa osallistui 12 eri tehtävään. Lisäksi apua annettiin Aasiassa ja Lähi-idässä maailmanlaajuisen turvallisuuden lisäämiseksi toteutettavia poliittisia prosesseja varten. Irakia koskevat toimet kohdistettiin Irakin kansalaisten arkipäivän parantamiseen sekä hallinnon ja poliittisten prosessien lujittamiseen. Toimet kohdistettiin pääasiassa perustarpeisiin, kuten koulutukseen, terveydenhuoltoon ja vesihuoltoon, toimintaan, josta saa tuloja, sekä vaalien pitämiseen ja Irakin uutta perustuslakia koskevan kansanäänestyksen edistämiseen. Afganistanissa komissio tuki edelleen jälleenrakennusta ja institutionaalisen perustan rakentamista antamalla muun muassa apua lain ja järjestyksen ylläpitoa sekä terveyden, maaseudun kehittämisen ja julkishallinon uudistamisen edistämistä varten. Tukea annettiin myös syyskuussa onnistuneesti pidettyjä parlamenttivaaleja varten. Acehissa (Indonesia) komissio rahoitti tsunamin jälkeisiä avustustoimia, avusti aktiivisesti rauhansopimuksen allekirjoittamiseen johtaneita välitystoimia ja tuki pitkän aikavälin rauhaa.

6. NYKYAIKAINEN JA TEHOKAS HALLINTO, JOKA TAKAA PAREMMAN SÄÄNTELYN LAAJENTUNEESSA UNIONISSA

Edellä selostetut aloitteet korostavat komission tehtävää yhteisön lainsäädännön aloitteen tekijänä sekä sen valmiutta käynnistää ja johtaa strategisia keskusteluja EU:n toimien valmistelusta Euroopan tasolla. Selostus ei kuitenkaan ole mikään kattava luettelo komission toimista vuonna 2005[3]. Komissio harjoitti tehtäviään erittäin laajalla toiminta-alueella. Perustamissopimuksen vartijana komissio edisti EU:n lainsäädäännön nopeaa saattamista osaksi jäsenvaltioiden lainsäädäntöä, asianmukaista täytäntöönpanoa ja tiukkaa valvontaa.

Komission tehtäviin kuuluu lisäksi yhteisten politiikkojen hallinnointi . Vuonna 2005 komissio käytti suuren osan resursseistaan nykyisten toteutettavana olevien politiikkojen täytäntöönpanoon. Se kiinnitti erityistä huomiota näihin perustehtäviinsä, erityisesti yhteisön lainsäädännön täytäntöönpanoon ja yhteisön ohjelmien tehokkaaseen hallinnointiin, rakennerahastot, yhteinen maatalouspolitiikka ja tutkimusohjelmat mukaan luettuina. Vuoden 2005 aikana saatettiin päätökseen hallinnonuudistushanke, jonka tarkoituksena on parantaa edelleen hallinnon tehokkuutta ja kirjanpitovelvollisuutta. Samassa yhteydessä komissio teki merkittävän uudistuksen tilintarkastusjärjestelmäänsä ja siirtyi suoritusperusteiseen kirjanpitoon, mikä helpottaa yhteisön tasetietojen seurantaa läpi vuoden. Se käynnisti myös Euroopan avoimuusaloitteen , jonka avulla yleisölle on tarkoitus kertoa siitä, mihin rahoja käytetään ja miten päätöksiä tehdään. Komissio antoi tiedonannon yhdennetyn sisäisen valvonnan viitekehyksen kehittämiseksi , jonka tavoitteena on saada Euroopan tilintarkastustuomioistuimelta huomautuksia sisältämätön tarkastuskertomus EU:n talousarviota koskevasta varainhoidosta. Sitä varten toteutetaan konkreettisia toimia komission ja jäsenvaltioiden tasolla. Varainhoitoasetuksen täytäntöönpanosääntöjä muuttamalla komissio yksinkertaisti hankintoja ja avustuksia koskevia sääntöjä . Komissio antoi myös sähköistä toimintaympäristöä edistävää eCommission-aloitetta koskevan tarkistetun strategisen kehyksen ja uudisti siten sitoumuksensa parantaa tuloksellisuuttaan ja avoimuuttaan tieto- ja viestintätekniikan käyttöä optimoimalla. Komissio jatkoi mukautumista vuoden 2004 laajentumiseen ja otti palvelukseen uusien jäsenvaltioiden työntekijöitä, tarjosi käännös- ja tulkkauspalveluja yhdeksällä uudella kielellä sekä keräsi keskeisiä tilastotietoja uusista jäsenvaltioista.

Sääntelyn parantamisen olisi kaikilla EU:n päätöksenteon tasoilla oltava päätöksenteon taustalla. Komissio eteni huomattavasti sääntelyn parantamista koskevissa tavoitteissaan ja otti käyttöön ajan tasalle saatetun ja yhtenäisen kehyksen, jonka avulla nykyisiä, vireillä olevia ja uusia säännöksiä tarkastellaan. Kehyksen tärkeimpinä tekijöinä ovat tarkistetut vaikutustenarviointiohjeet, vireillä olevien säädösehdotusten laaja-alainen tarkastelu, joka osoitti, että 68 ehdotusta voidaan vetää pois, lainsäädännöstä aiheutuvien hallinnollisten kustannusten arviointiin käytettäviä EU:n yhteisiä menettelyjä koskeva tiedonanto sekä sääntely-ympäristön yksinkertaistamista koskeva strategia, johon sisältyy kolme vuotta kattava jatkuva työohjelma.

7. PÄÄTELMÄT

Vuosi 2005 oli tulevaisuuden kannalta ratkaiseva vuosi, sillä sen aikana luotiin runko José Manuel Barroson johtaman komission jäljellä olevalle toimikaudelle. Komissio osoitti huomattavista haasteista huolimatta sekä johtajuutta että sitoutuneisuutta strategisten tavoitteidensa täytäntöönpanoon. Eurooppa on tehnyt konkreettisia edistysaskelia ja luonut pohjan ’Kumppanuus Euroopan uudistamiseksi’ -aloitteelle, jonka tavoitteena on palauttaa Eurooppa oikeille raiteille. Uudistettu Lissabonin strategia ja rahoitusnäkymien valmistumisen eteneminen ovat komission aikaansaamat kaksi avaintekijää, joiden avulla yhteisön politiikoilla pyritään saamaan tuloksia ensi vuosikymmenellä.

Komissio sitoutuu jatkamaan kiinteää yhteistyötä Euroopan unionin toimielinten, jäsenvaltioiden, kaikkia elämänalueita edustavien sidosryhmien ja kansainvälisten kumppaniensa kanssa. Komission mielestä EU-asioista viestiminen ja aito vuoropuhelu kansalaisten kanssa ovat tekijöitä, joilla voidaan saada kansalaisten luottamus ja tuki yhteistä Eurooppaa koskevalla hankkeelle. Vuonna 2005 komissio aloitti viestintätoimintaansa koskevan laaja-alaisen uudistuksen. Komissio antoi Eurooppa-asioista tiedottamisen tehostamista koskevan sisäisen toimintasuunnitelman , joka nivoutuu yhteen komission K-suunnitelman (kansanvalta, kuunteleminen ja keskustelu) kanssa. Komissiota ja koko EU:ta arvioidaan kuitenkin ennen kaikkea sen perusteella, miten se osaa kohdentaa toimintaansa ja saa aikaan tuloksia. Strategiset tavoitteet tulevat lähivuosina olemaan komission toimintakehyksenä ja vuoden 2006 työohjelmassa Euroopan kaikkien voimavarojen valjastaminen [4] on jo vahvistettu vuoden 2006 toimet. Perusta luotiin vuonna 2005. Vuoden 2006 teemana on siis Euroopan tulosten vuosi, ja silloin keskitytään tuloksiin.

Annex – Items adopted in 2005 from the Commission Legislative and Work Programme 2005 – by strategic objective

Prosperity

Title | Reference no | Adoption date | Type of proposal or act |

Communication on Better Regulation and Competitiveness | COM(2005) 97; SEC(2005) 175 | 16.3.2005 | Non-legislative action / Commission Communication |

Competitiveness and Innovation Framework Programme | COM(2005) 121; SEC(2005) 433; 2005/0050(COD) | 6.4.2005 | Legislative Proposal / Decision |

Communication on the new generation of tax and customs programmes | COM(2005) 111; SEC(2005) 423 | 6.4.2005 | Non-legislative action / Commission Communication |

Seventh Framework Programmes for Research (2007-2013) | COM(2005) 118+119; SEC(2005) 430+431; 2005/0043(COD); 2005/0044(CNS) | 6.4.2005 | Legislative Proposal / Decision |

Proposal for a modification of the Regulation on the Stability and Growth Pact | COM(2005) 154+155; 2005/0064(SYN); 2005/0061(CNS) | 20.4.2005 | Legislative Proposal |

Green Paper on Financial Services Integration: Horizon 2005-2010 | COM(2005) 177 | 3.5.2005 | Non-legislative action / Green Paper |

Communication i2010 | COM(2005) 229; SEC(2005) 717 | 1.6.2005 | Non-legislative action / Commission Communication |

State aid action plan | COM(2005) 107; SEC(2005) 795 | 7.6.2005 | Non-legislative action / Other |

Proposal for a Council Directive on taxation of passenger cars in the EU | COM(2005) 621; SEC(2005) 809; 2005/0130(CNS) | 5.7.2005 | Legislative Proposal / Directive |

Green Paper on obstacles to integration of mortgage credit market | COM(2005) 327 | 19.7.2005 | Non-legislative action / Green Paper |

More Research and Innovation: Investing for Growth and Employment | COM(2005) 488; SEC(2005) 1283+1289 | 12.10.2005 | Non-legislative action / Commission Communication |

Cross-border management of copyright in the online music sector | C(2005) 3764; SEC(2005) 1254 | 18.10.2005 | Non-legislative action / Recommendation |

Communication on progress in creating internal market for electricity and gas | COM(2005) 568; SEC(2005) 1448 | 15.11.2005 | Non-legislative action / Commission Communication |

Proposal for a Regulation on advanced therapies | COM(2005) 567; SEC(2005) 1444; 2005/0227(COD) | 16.11.2005 | Legislative Proposal / Regulation |

Proposal on the management structure of the industrial SESAME project (common enterprise) for the technical realisation of Single Sky | COM(2005) 602; SEC(2005) 1532; 2005/0235(CNS) | 25.11.2005 | Legislative Proposal / Directive |

Modification Customs Code: simplification of procedures - Ecustoms | COM(2005) 608; SEC(2005) 1543+1545 | 30.11.2005 | Legislative Proposal / Regulation |

Legal Framework for Payments | COM(2005) 603; SEC(2005) 1535; 2005/0245(COD) | 1.12.2005 | Legislative Proposal / Directive |

Communication on the results of the consultation launched on Defence Procurement | COM(2005) 626; SEC(2005) 1572 | 6.12.2005 | Non-legislative action / Commission Communication |

Maritime proposal | COM(2005) 651; SEC(2005) 1640+1641 | 14.12.2005 | Legislative Proposal / Regulation |

Green paper on claims for damages under EC Competition law | COM(2005) 672; SEC(2005) 1732 | 19.12.2005 | Non-legislative action / Green Paper |

Modification of Medical Devices Directives | COM(2005) 681; SEC(2005) 1742; 2005/0263(COD) | 22.12.2005 | Legislative Proposal / Directive |

Home State Taxation pilot scheme for SMEs | COM(2005) 702; SEC(2005) 1785 | 23.12.2005 | Non-legislative action / Commission Communication |

Solidarity

Title | Reference no | Adoption date | Type of proposal or act |

Communication on post 2012 Climate Change Strategies | COM(2005) 35; SEC(2005) 180 | 9.2.2005 | Non-legislative action / Commission Communication |

Social Agenda | COM(2005) 33; SEC(2005) 177 | 9.2.2005 | Non-legislative action / Commission Communication |

Green Paper on management of the demographic trends in the European Union | COM(2005) 94 | 16.3.2005 | Non-legislative action / Green Paper |

Communication on restructuring and employment | COM(2005) 120 | 31.3.2005 | Non-legislative action / Commission Communication |

Proposal for a COD Regulation establishing the EU Solidarity Fund | COM(2005) 108; SEC(2005) 447; 2005/0033(COD) | 6.4.2005 | Legislative Proposal / Regulation |

Proposal for a Council Regulation establishing Community financial measures for the implementation of the Common Fisheries Policy and in the area of the Law of the Sea | COM(2005) 117; SEC(2005) 426; 2005/0045(CNS) | 6.4.2005 | Legislative Proposal / Regulation |

Disaster Preparedness and Response Instrument | COM(2005) 113; SEC(2005) 439; 2005/0052(CNS) | 6.4.2005 | Legislative Proposal / Regulation |

Programme for active citizenship | COM(2005) 116; SEC(2005) 442; 2005/0041(COD) | 6.4.2005 | Legislative Proposal / Decision |

European Year of Mobility for Workers (2006) | - | 27.4.2005 | Non-legislative action / Other |

Communication on youth policy | COM(2005) 206; SEC(2005) 693 | 30.5.2005 | Non-legislative action / Commission Communication |

Communication on ‘non discrimination and equal chances for all - a framework strategy and a proposal for a decision on the European year for equal chances for all (2007)’ | COM(2005) 224+225; SEC(2005) 689+690; 2005/0107(COD) | 1.6.2005 | Legislative Proposal / Decision |

Sugar Reform – Common Market Organisation (CMO) Regulation + Single Payment Regulation | COM(2005) 263; SEC(2005) 808+810; 2005/0118-0120(CNS) | 22.6.2005 | Legislative Proposal / Regulation |

Green Paper on a European Energy Efficiency Initiative | COM(2005) 265 | 22.6.2005 | Non-legislative action / Green Paper |

EU Rural Development Strategy | COM(2005) 304; SEC(2005) 914; 2005/0129(CNS) | 5.7.2005 | Legislative Proposal / Decision |

Communication on eAccessibility | COM(2005) 425; SEC(2005) 1095 | 13.9.2005 | Non-legislative action / Commission Communication |

Thematic Strategy on Air Pollution | COM(2005) 446+447; SEC(2005) 1135+1133; 2005/0183(COD) | 21.9.2005 | Legislative Proposal / Directive |

Communication on reducing the climate change impact of aviation | COM(2005) 459; SEC(2005) 1184 | 27.9.2005 | Non-legislative action / Commission Communication |

Intercultural dialogue 2008 | COM(2005) 467; SEC(2005) 1202; 2005/0203(COD) | 5.10.2005 | Legislative Proposal / Decision |

Thematic strategy for the protection of the Marine Environment | COM(2005) 504+505; SEC(2005) 1290; 2005/0211(COD) | 24.10.2005 | Legislative Proposal / Directive |

Communication on sustainable energy | COM(2005) 627; SEC(2005) 1571 | 7.12.2005 | Non-legislative action / Commission Communication |

Communication on an Action plan for Biomass | COM(2005) 328; SEC(2005) 1573 | 7.12.2005 | Non-legislative action / Commission Communication |

New Directive on Audio-visual Content | COM(2005) 646; SEC(2005) 1625+1626; 2005/0260(COD) | 13.12.2005 | Legislative Proposal / Directive |

Proposal for a Regulation on motor vehicles emissions (EURO 5) | COM(2005) 683; SEC(2005) 1745; 2005/0282(COD) | 21.12.2005 | Legislative Proposal / Regulation |

Thematic Strategy on Resources | COM(2005) 670; SEC(2005) 1683+1684 | 21.12.2005 | Non-legislative action / Commission Communication |

Thematic Strategy on the Prevention and Recycling of Waste | COM(2005) 666+667; SEC(2005) 1681+1682; 2005/0281(COD) | 21.12.2005 | Legislative Proposal / Directive |

Security and freedom

Title | Reference no | Adoption date | Type of proposal or act |

EU Drugs Action Plan 2005-2008 | COM(2005) 45; SEC(2005) 216 | 14.2.2005 | Non-legislative action / Commission Communication |

Green Paper on successions and wills | COM(2005) 65; SEC(2005) 270 | 1.3.2005 | Non-legislative action / Green Paper |

Green Paper on applicable law to divorces | COM(2005) 82; SEC(2005) 331 | 14.3.2005 | Non-legislative action / Green Paper |

Health and Consumer Policy Programme | COM(2005) 115; SEC(2005) 425; 2005/0042(COD) | 6.4.2005 | Legislative Proposal / Decision |

Framework programme on fundamental rights and Justice | COM(2005) 122; SEC(2005) 434; 2005/0037(COD); 2005/0038(CNS); 2005/0039(CNS); 2005/0040(COD) | 6.4.2005 | Legislative Proposal / Framework decision (JHA) |

Framework programme on security and safeguard of freedom | COM(2005) 124; SEC(2005) 436; 2005/0034(CNS); 2005/0035(CNS) | 6.4.2005 | Legislative Proposal |

Framework programme on solidarity and management of migration | COM(2005) 123; SEC(2005) 435; 2005/0046(COD); 2005/0047(COD); 2005/0048(CNS); 2005/0049(COD) | 6.4.2005 | Legislative Proposal |

Directive on control of avian influenza | COM(2005) 171; SEC(2005) 549; 2005/0062(CNS); 2005/0063(CNS) | 28.4.2005 | Legislative Proposal / Directive |

Action Plan on the Hague Programme | COM(2005) 184 | 10.5.2005 | Non-legislative action / Other |

Protection of chicken kept for the production of meat | COM(2005) 221; SEC(2005) 801; 2005/0099(CNS) | 30.5.2005 | Legislative Proposal / Directive |

Fundamental Rights Agency | COM(2005) 280; SEC(2005) 849; 2005/0124(CNS); 2005/0125(CNS) | 30.6.2005 | Legislative Proposal / Regulation |

Proposal for a Framework Decision on the fight against counterfeiting | COM(2005) 276; SEC(2005) 848; 2005/0128(CNS) | 12.7.2005 | Legislative Proposal / Framework decision (JHA) |

Proposal for a Directive on the fight against counterfeiting | COM(2005) 276; SEC(2005) 848; 2005/0127(CNS) | 12.7.2005 | Legislative Proposal / Directive |

Animal health conditions - Aquatic animals | COM(2005) 362; SEC(2005) 1047; 2005/0153(CNS); 2005/0154(CNS) | 23.8.2005 | Legislative Proposal / Directive |

Proposal for a Directive on common standards for return procedures | COM(2005) 391; SEC(2005) 1057; 2005/0167(COD) | 1.9.2005 | Legislative Proposal / Directive |

Directive on data retention | COM(2005) 438; SEC(2005) 1131; 2005/0182(COD) | 21.9.2005 | Legislative Proposal / Directive |

Framework Decision on standards for transfer of personal data | COM(2005) 475; SEC(2005) 1241; 2005/0202(CNS) | 4.10.2005 | Legislative Proposal / Framework decision (JHA) |

Equivalent access to law enforcement authorities | COM(2005) 490; SEC(2005) 1270; 2005/0207(CNS) | 12.10.2005 | Legislative Proposal / Framework decision (JHA) |

Communication and proposal for a Regulation on the extension of the tasks of the European Aviation Safety Agency | COM(2005) 578+579; 2005/0228(COD) | 15.11.2005 | Legislative Proposal / Regulation |

3rd Package on Maritime Safety (7 legislative proposals) | COM(2005) 585+590; COM(2005) 592+593; SEC(2005) 1496-1499; SEC(2005) 1514-1517; 2005/0236-0242(COD) | 23.11.2005 | Legislative Proposal |

Green Paper on the establishment of a European Migration Monitoring Centre | COM(2005) 606 | 28.11.2005 | Non-legislative action / Green Paper |

Green Paper - Platform for Nutrition and Health | COM(2005) 637 | 8.12.2005 | Non-legislative action / Green Paper |

Maintenance obligations | COM(2005) 648+649; SEC(2005) 1628-1630; 2005/0259(CNS) | 15.12.2005 | Legislative Proposal / Regulation |

Communication including an action plan relating to legal migration | COM(2005) 669; SEC(2005) 1680 | 21.12.2005 | Non-legislative action / Commission Communication |

Europe as a world partner

Title | Reference no | Adoption date | Type of proposal or act |

Mandate for negotiations with Croatia | Accession negotiation document | 1.2.2005 | Non-legislative action / Other |

Communication on the European Neighbourhood Policy (ENP) Action Plans with Armenia, Azerbaijan and Georgia, Lebanon, Egypt | COM(2005) 72; SEC(2005) 294; SEC(2005) 285-289 | 2.3.2005 | Non-legislative action / Commission Communication |

Barcelona Process 10th anniversary | COM(2005) 139; SEC(2005) 482+483 | 12.4.2005 | Non-legislative action / Commission Communication |

Accelerating progress towards attaining the MDGs: Financing for Development | COM(2005) 133; SEC(2005) 433+434 | 12.4.2005 | Non-legislative action / Commission Communication |

Accelerating progress towards attaining the MDGs: The contribution of the EU | COM(2005) 132; SEC(2005) 452; SEC(2005) 456 | 12.4.2005 | Non-legislative action / Commission Communication |

Communication on EU-US relations | COM(2005) 196 | 18.5.2005 | Non-legislative action / Commission Communication |

Proposal for a Regulation establishing accompanying measures for Sugar Protocol countries affected by the reform of the EU sugar regime | COM(2005) 266; SEC(2005) 828; 2005/0117(COD) | 22.6.2005 | Legislative Proposal / Regulation |

Euromed mandate on services and investment | SEC(2005) 787+788 | 24.6.2005 | Legislative Proposal / Decision |

Civil Society dialogue between the EU and candidate countries | COM(2005) 290; SEC(2005) 891 | 29.6.2005 | Non-legislative action / Commission Communication |

Information note on the negotiating framework with Turkey | SEC(2005) 888 | 29.6.2005 | Non-legislative action / Other |

Proposal for a new statement on the EC Development Policy | COM(2005) 311; SEC(2005) 929 | 13.7.2005 | Non-legislative action / Commission Communication |

Communication on an EU Strategy for Africa | COM(2005) 489; SEC(2005) 1255 | 12.10.2005 | Non-legislative action / Commission Communication |

2005 ENLARGEMENT PACKAGE - I | COM(2005) 534; SEC(2005) 1352-1354 | 25.10.2005 | Non-legislative action / Commission Communication |

Opinion on the former Yugoslav Republic of Macedonia | COM(2005) 562; SEC(2005) 1425; SEC(2005) 1429 | 9.11.2005 | Non-legislative action / Opinion |

2005 ENLARGEMENT PACKAGE - II | COM(2005) 553; COM(2005) 555-559; COM(2005) 561-563; SEC(2005) 1421-1424; SEC(2005) 1426; SEC(2005) 1428 | 9.11.2005 | Agreement with third countries / Council Decision for the conclusion of an agreement |

Accession Partnership for Turkey | COM(2005) 559; SEC(2005) 1426 | 9.11.2005 | Agreement with third countries / Council Decision for the conclusion of an agreement |

European Partnership for Croatia | COM(2005) 556; SEC(2005) 1424 | 9.11.2005 | Agreement with third countries / Council Decision for the conclusion of an agreement |

EU relations with Latin America | COM(2005) 363; SEC(2005) 1590; SEC(2005) 1613 | 8.12.2005 | Non-legislative action / Commission Communication |

[1] Strategiset tavoitteeet vuosiksi 2005–2009. Eurooppa 2010: kumppanuus Euroopan uudistamiseksi – hyvinvointi, solidaarisuus ja turvallisuus, KOM(2005) 12.

[2] Täydellinen luettelo vuonna 2005 hyväksytyistä työohjelman painopistekohdista – katso liite.

[3] Komissio esitti perustamissopimuksen mukaisesti 14. helmikuuta 2006, Yleiskertomuksen Euroopan unionin toiminnasta 2005 , SEK(2005) 1200 lopullinenhttp://europa.eu.int/abc/doc/off/rg/en/2005/index.htm

[4] KOM(2005) 531.